《重九考罢试卷书呈同院诸公二首》
宋代·邓忠臣

屡见高文试泽宫，长年参校愧龙钟。
悬黎待价由来久，绿绮知音不易逢。
吉语乍闻随鹊喜，归期专欲问龟从。
到家莫负如泥约，光禄供醪味渐浓。

作者简介：宋潭州长沙人，字谨思，号玉池先生。神宗熙宁三年进士。为大理丞，以献诗赋擢正字，迁考功郎。以坐元祐党废，出守彭门，改汝海，以宫祠罢归。有《玉池集》。